# Diana Spencer

### El Vikipedio

Diana Spencer
Dosiero:C31893-101.jpg
John Travolta kaj Diana

Diana Spencer (Diana Frances MOUNTBATTEN-WINDSOR), naskiĝinta je la 1-a de julio 1961 en Sandringham, Norfolk, mortinta je la 31-a de aŭgusto 1997 en Parizo) estis la unua edzino de Princo Karlo, Princo de Kimrio. Tial, ŝia oficiala titolo estis Princino de Kimrio, malgraŭ ŝia eksedzigo en 1996, kaj ŝi ofte estis konata publike kiel Princino Diana. Ŝi estis patrino de la princoj William (* 1982) kaj Harry (* 1984).

Oni vokis ŝin ankaŭ Lady Di. Ankoraŭ vivante ŝi jam iĝis legendo kaj estis mondfama. Post ŝia morto ŝi ricevis la kromnomon Reĝino de l' koroj, kiun jam portis en la 17-a jarcento Elisabeth Stuart, la edzino de la malbonŝanca Frederiko la 5-a (Palatinato).

Diana aprobis multajn bonfarajn projektojn, kiel la britan aidoso-helpon. Plej fame konata estis certe ŝia partopreno en la internacia kampanjo pri malpermeso de kontraŭpersonaj minoj.

Ĝis ŝia morto Diana estis unu el la plej fotitaj famuloj de la mondo. Ŝi mortis en la jaro 1997 pro aŭtoakcidento en Parizo. Kontraŭe al ŝia ekstera bildo, en ŝia edzeco kun Princo Karlo, ŝi estis profunde malfeliĉa virino, kiu suferis deprimon kaj provis eĉ sinmortigon.

## [redaktu] Fruaj jaroj

Diana Frances Spencer naskiĝis en 1961 kiel tria filino de Edward John Spencer, Viscount Althorp (la onta 8-a Earl Spencer) (1924-1992), kaj ties edzino The Honourable Frances Ruth Burke-Roche (filino de la 4-a Baron Fermoy) (1936-2004) en 'Park House' en la reĝa bieno Sandringham (Norfolk). Kiam ŝi naskiĝis, sia patro estis ankoraŭ 'Viscount Althorp' kaj Diana ne Lady, sed The Honourable Diana Frances Spencer. Ŝia malnove grafa familio de la alta brita nobeleco supreniris sub la Tudor-regno.

Ŝiaj gepatroj eksedziĝis en la jaro 1969, Diana restis kun sia patro. Kiam mortis ŝia avo, la 7-a Earl Spencer (1975), ŝi ricevis la titolon 'Lady Diana Spencer'.

Kiel plejmultaj infanoj de la brita alta klaso, Diana havis protektitan vivon. Ŝi anis lernejojn en Norfolk kaj Kent, kie ŝi estis mezbona lernanto. Deksesjara ŝi anis la 'Institut Alpin Videmanette', privata lernejo en Rougemont (Svisio). Poste ŝi laboris ĝis sia edziniĝo al Princo Karlo kiel infanĝardenisto en la Young England-infanĝardeno en la londona kvartalo Pimlico.

## [redaktu] Reĝa geedziĝo

Diana renkontiĝis kun Princo Karlo jam en 1977 dum ĉasado en la familia bieno de la Spencer-familio, Althorp en Northamptonshire. Ilia rilato kvankam komencis nur en 1980. La 24-an de februaro 1981 la paro anoncis la oficialan fianĉiĝon. La geedziĝo okazis la 29-an de julio en tiu sama jaro en la katedralo Sankta Paŭlo en Londono. Spektis la televiddissendon de la evento pli ol 750 milionoj da homoj tutmonde. Dum intervjuo en la jaro 1992 Diana diris ke tiu tago estis la plej terura de ŝia tuta vivo.

Post la geedziĝo de Lady Anne Hyde kaj Jakob la 2-a en la jaro 1659, Diana estis la unua anglino kiu edziniĝis al onta brita reĝo. La onta edzino de Reĝo Georg la 6-a, Elizabeth Bowes-Lyon, kiun oni nomis ankaŭ Queen Mum, ne estis anglino sed skotino (tamen ŝi naskiĝis en Londono kiel filino de angla patrino).

## [redaktu] Reĝino de l' koroj

Dum la sekvaj jaroj Diana estis persekutita, paŝon post paŝo, de ĵurnalistoj kaj paparacoj. Komence timigita, ŝi baldaŭ iĝis belega, moderna virino, kiun ĉiuj amis pro ŝia ĉarma afabla maniero. Dum longa tempo la gazetoj montris kliŝon de romantika fabela ideala paro.

En 1982 ŝi naskis sian filon William, en 1984 Harry. Tiam la edzeco kun Princo Karlo jam estis en grava krizo, sed ĉio pri tio estis nepre kaŝenda.

En la jaro 1986 Diana renkontiĝis kun la filmproduktanto Dodi Fayed (1955-1997).

## [redaktu] Rompiĝanta edzeco

Komence de la fruaj 1990-aj jaroj la edzeco kun Princo Karlo tute rompiĝis. Diana suferis bulimion kaj deprimojn, eĉ provis sinmortigon. La disigo de la paro estis anoncita la 9-an de decembro 1992 fare de la ĉefministro John Major en la brita House of Commons. Ĉar en tiu sama jaro la reĝa princino Anne kaj ŝia edzo Mark Phillips eksedziĝis, Princo Andrew, Duke of York kaj lia edzino Sarah, naskita Ferguson, disiĝis kaj ankaŭ fajro ekbrulis en la reĝa palaco Windsor, la Reĝino Elizabeth la 2-a (* 1926) dum parolado nomis la jaron 1992, annus horribilis (abomeninda jaro). La 28-an de aŭgusto 1996 la edzeco de la geprincoj de Kimrio estis definitive nuligita. Diana rajtis daŭre porti la titolon Princino de Kimrio, sed ne nomiĝi reĝa moŝto. Pro tio ŝi ricevis milionopezan (bonaĵon?), kiu ŝancelis la financojn de la Princo de Kimrio.

## [redaktu] Filmoj

- 1982: "Die Romanze von Charles und Diana" Surscenigo: Peter Levin; Catherine Oxenberg kiel Diana
- 1992: "Charles and Diana: Unhappily Ever After" Surscenigo: John Power; Catherine Oxenberg kiel Diana
- 1993: "Diana - Die wahre Geschichte" Surscenigo: Kevin Connor, kun Serena Scott Thomas kiel Diana
- 1996: "Diana" Surscenigo: David Greene, kun Julie Cox kiel Diana
- 1998: "Diana - Königin der Herzen" Surscenigo: Gabrielle Beaumont; kun Amy Seccombe kiel Diana
- 2005: "Charles und Camilla – Liebe im Schatten der Krone" Surscenigo: David Blair; kun Michelle Duncan kiel Diana

## [redaktu] Literaturo

- Tom Levine: Gegenspieler, Lady Diana – Königin Elisabeth. Fischer 1999, ISBN 3-5961-4494-9
- Andrew Morton: Diana. Droemer-Knaur 1997, ISBN 3-4262-7079-X
- Paul Burrell: Im Dienste meiner Königin. Droemer-Knaur 1997, ISBN 3-4262-7338-1

## [redaktu] Titoloj

- The Honourable Diana Spencer
- The Lady Diana Spencer
- Her Royal Highness The Princess of Wales
- Diana, Princess of Wales

## [redaktu] Eksteraj ligiloj

  Portreto de Diana (germane)
  BBC - Diana remembered (angle)
  The British monarchy (angle)
  La oficiala enketo - Diana crash inquiry report (angle)

La Vikimedia Komunejo havas dosierojn rilatajn al
Diana Spencer sub la gloso Diana, Princess of Wales
Elŝutita el "http://eo.wikipedia.org../../../d/i/a/Diana_Spencer_e5bc.html"

Kategorioj: Naskiĝintoj en 1961 | Mortintoj en 1997 | Princinoj

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- Afrikaans
- العربية
- Asturianu
- Български
- বাংলা
- Česky
- Cymraeg
- Dansk
- Deutsch
- English
- Español
- Eesti
- Suomi
- Français
- עברית
- Bahasa Indonesia
- Ido
- Italiano
- 日本語
- Latina
- Lietuvių
- Bahasa Melayu
- Nederlands
- Norsk (bokmål)
- Polski
- Português
- Română
- Русский
- Slovenčina
- Slovenščina
- Svenska
- ไทย
- Tiếng Việt
- 中文